Provinco Isik-Köl

La **provinco Isik-Köl** (aŭ *Issyk Kul, Kol* respektive *Köl*, aŭ *regiono* respektive *oblasto Isik-Köl*, komparu la artikolon pri la neologismo oblasto - kirgize *Ысык-Көл областы ["Isik-Köl oblasti"]*, ruse *Иссык-Кульская область ["Issyk-Kulskaja oblast"]*) estas unu el sep provincoj, kiuj aldone al la du eksterprovincaj urboj Biŝkeko kaj Oŝ administre dividas la teritorion de la ŝtato Kirgizio.

[maldekstra|eta|250ra|la lago *[Isik-Köl* je sunsubiro]]
La provinca areo kovras 43 100 kvadratajn kilometrojn, kaj en 2009 en la provinco vivis 437 200 konstantaj loĝantoj. Ĉefa urbo - administre, komerce kaj kulture - estas Karakol. La provinco najbaras (laŭ horloĝa direkto) al la provinco Almato de Kazaĥio norde, la kirgiziaj provinco Ĉuj kaj provinco Narin okcidente respektive sudokcidente, kaj al la aŭtonoma regiono Ŝinĝango en Ĉinio sudoriente.

__NOTOC__

## Geografio 
eta|la lago *Ala-Kul* en la montaro *Terskej Alatau*
La nordo is dominita fare de la okul-forma lago *Isik Kul* (respektive *Issyk Kul, Kol* aŭ *Köl*), kiu donis sian nomon al la provinco. La lago kaj la tuta provinca nordo estas ĉirkaŭita fare de la krestoj de la montaro Tjanŝano: la montaroj *Kungej Alatau* ("suna" Alatau) norde kaj *Terskej Alatau* ("ombra" Alatau) sude. En la suda parto de la provinco abundas montaj herbejoj uzataj por somera paŝtado de bredataj bestoj. La plej altaj montopintoj de la montaro Tjanŝano, el ili la monto Ĥan Tengri, situas en la pleja oriento de la provinco.

La plej granda parto de la provinca loĝantaro vivas ĉirkaŭ la lago, aparte en la urboj Balikĉi proksime de la okcidenta laga finaĵo, kaj la provinca ĉefurbo Karakol proksime de ĝia orienta finaĵo.

## Bazaj soci-ekonomiaj indikoj pri la provinco 
* Loĝantaro: 437 200 (takso de la 1-a de januaro 2009), el ili 28,7% urbaj, kaj 71,3% malurbaj loĝantoj
* laborpostenoj: 180 300 (en 2008) 
* Registritaj senlaborpostenaj loĝantoj: 4 902 (2008)
* eksporto: 18,8 milionoj da usonaj dolaroj (en 2008)
* importo: 221,7 milionoj da usonaj dolaroj (en 2008) 
* rektaj eleksterlandaj investoj: 1,1 milionoj da usonaj dolaroj (en 2008)

## Transporto 
La fervoja linio venanta el la nordokcidento (el Biŝkeko) finiĝas en la urbo Balikĉi. La ĉefa aŭtoŝoseo (A365) el Biŝkeko pasas tra Balikĉi kaj plupasas la provincon Narin survoje al la montpasejo *Torugart* kaj al Ĉinio. La aŭtoŝoseo A363 ĉirkaŭas la lagon kaj la ŝoseo A362 ligas la orienton de la lago kun Kazaĥio.

## Turismo 
La provinco, kiu iom similas la Alpojn en Eŭropo aŭ la regionon Kolorado en Usono, povus esti aprezata turisma celo, se ne estus ĝia subevoluita infrastrukturo kaj kreskiĝanta konflikto inter kirgizaj naciistoj kaj frakcioj pri regiona sendependeco - tiuj konfliktoj ekzemple en decembro 2008 mortigis 39 civitanojn. Ĝis nun tial la regiono estas vizitata precipe fare de lokuloj kaj malmultaj pli aventuremaj internaciaj turistoj, kiuj uzas la hotelojn kaj restoraciojn en la sovetunia epoko konstruitajn ĉirkaŭ la lago.

## Distriktoj de la provinco 
[eta|[moskeo en la provinca vilaĝo *Tamĉi*]]
La provinco estas administre dividita en 5 distriktojn:

## Notoj 
## Eksteraj ligiloj 
* provincaj informoj en la retejo *welcome.kg* (ruse) 
* gvidilo al la regiono el la biŝkeka magazino *Spektator* (angle) 

Kategorio:Provincoj de Kirgizio